24PES-508

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Félix Zapatero Soria jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Antza denez, Fustiñanako udal-mugartean dagoen lurzatiaren jabea (koordenatuak: 42.0263894 -1.4712768) ohartu da ustez lixibiatuen iragazketa bat dagoela bertan, ingurumen-inpaktua sortzen ariko litzakeena inguruan; gaur arte, ordea, ez diote inolako konponbiderik eman.

Hori dela-eta, honako hau jakin nahi dut:

• Ingurumen Departamentuak ba al du horren berri?

• Hala baldin bada, zer egin da edo zer egitea aztertzen ari da finka horretako lixibiatu-isuriari aurre egiteko?

• Egin al da ikuskapenik edo azterlan teknikorik eremu horretan ingurumen-inpaktua ebaluatzeko?

• Zer jarraipen eman zaio jabeak Fustiñanako Udalean aurkeztutako kexari?

• Zer neurri hartzen ari da egoerak bertako naturgunean eragina izaten jarraitzea ekiditeko?

Iruñean, 2024ko azaroaren 25ean

Foru parlamentaria: Félix Zapatero Soria